Остоженка

Осто́женка (1935—1986 — Метротăвакан) — Мускавăн Вăта администраци тăрăхĕнчи урам. Пречистенка Хапхи лапамĕнчен пуçланса Крым лапамне çити тăсăлать, Пречистенкăпа Пречистенка çыранĕ хушшинче вырнаçнă. Çуртсене Пречистенка Хапхи лапамĕнчен нумерлеççĕ.

Паян Остоженка Мускавăн чи хаклă урамĕсенчен пĕри шутланать. Кунти хваттер хакĕ тĕнчере чи пысăккисенчен пĕри.  

 Этимологи 
Ятне XVIIĕмĕрте, ĕлĕххи Остожье çыран хĕрри ячĕпе панă.

 Кун-çулĕ 
Остоженка — Мускав-юханшывăн çыранĕнчи айлăм вырăнĕ. Кунтах утă çулмалли çарансем ешернĕ, çĕр пичĕ çинче утă куписем (стог) тăнă, çакăнтан вырăна Остожье ят панă.

XVII ĕмĕрте Остожье вырăнта патша Конюшня слободи тата Остоженка (Остожный) патша лаша карти пулнă.Муравьёв В. Б. (2006), с. 234.

Октябрь революци вăхăтĕнче, 1917 çулхи юпа уйăхĕнче, Остоженка районĕнче Мускав вăрçă тăрăхĕн штаб çуртне (15/17 çурчĕ) тата Крым лапамĕнчи Провиант (Интендант) ампарĕсене ярса илесшĕн хаяр çапăçусем пынă. Кунта П. Добрынин вилмелле суранланнă тата çамрăк большевиксене - Павел Андреева (14 çулта) тата Люся Люсиновăна (20 çулта) вĕлернĕ, каярах вĕсен ячĕсене Мускав Лешьен районĕнчи урамсене тивĕçтернĕ.Имена Московских улиц (1988).

Остоженка урамĕ хăйĕн ятне XVII ĕмĕртенпе 1935 çулчен упранă, мускав метрополитенне тунă хыççăн  Метротăвакан урамĕ ят панă, 1986 çулта ăна пĕрремĕш историлле ятне тавăрнă.

 Паллă вырăнсем, çурт-йĕр 
Мăшăрсăр енĕпе:
 № 21 — А. И. Кекушева кил йăви (1900, арх. Л. Н. Кекушев, при участии В. С. Кузнецова). Халĕ — Египтăн çар атташи.
 № 25 (1-мĕш çурт-йĕр) — Галина Вишневскин опера юррин центрĕ. Çурта Отоженкăри пĕртен-пĕр сквер вырăнĕнче регламента пăсса — малтанхинчен çӳллĕрех туса лартнăЛужковская Москва: стиль вампир Статья в журнале «Профиль» от 24.11.2003 г..
 № 37 (7-мĕш çурт-йĕр) — Çурт 1839 - 1851 çулсенче вырăс çыравçи И. С. Тургенев амăшĕн — Варвара Петровна Тургеневăн — пулнă. «Муму» повеçĕн сюжетнее çак пӳртре пулса иртнĕ ĕçсенчен илнĕ. Çурта юсаса çĕнетнĕ, питĕ улăштарнă, холл кăна упранса юлнă. 2009 ç. кунта И. С. Тургенев музейне уçнă: экспозицире, сăмахран, çыравçăн  Леонар Юбер сĕрме купăсçа патне çырни, Тургенев вилнĕ хыççăнхи питлĕхĕ, унăн аллин тăмран тунă ĕлки, çыравçăн савнин — Полина Виардо юрăçĕн — нота альбомĕ, В. Г. Белинский, Н. А. Некрасов, К. С. Аксаков тата И. С. Аксаков патне çырнисем пур.Чернова В. Дом «Муму» стал тургеневским музеем.//Metro. Москва. — 8 октября 2009. — С. 05.
 № 49 — А. В. Всеволодскин (XIX ĕмĕрĕн пуçламăшĕнче туса лартнă) çурчĕ.
 № 51/10 — Раççей тулаш разведкин хĕсмечĕн этем пĕрлĕхĕсемпе тата массăллă хыпар хатĕрĕсемпе çыхăну бюровĕ (СВР пресс-бюровĕ).
 № 53/2 — ГОУ «Раççейĕн ЮÇӖМ Дипломати академийĕ, 1875 çулта тунăскер — малтан Николай Цесаревич лицейĕ пулнă, архитектор А. Е. Вебер, федераци шайĕнчи архитектурăпа истори палăкĕ.

Мăшăрлă енĕпе:
 № 16 — çак çуртри конспиративлă хваттерте 1906 çулхи пуш уйăхĕнче РСДРП Мускав комитечĕн анлă ларăвĕ пулса иртнĕ, унта В. И. Ленин партин IV (Пĕрлешĕнӳ) съездне хатĕрлес ĕç-пуç пирки тухса калаçнă. Çак пулăма асăнса çурт çине асăну хăмине çыпăçтарнă.
 № 28 — Раççей Федерацинчи Пĕрлешӳллĕ Нацисен Организацийĕн (ООН) офисĕ.
 № 32 (1-мĕш çурт-йĕр) — «Кебур-Палас» хăна çурчĕ.
 № 38 — Мускав патшалăх лингвистика университечĕ.
 № 42 (кил картинче) — М. В. Голубицкая харпăрлăхĕн çурт-йĕрĕ (1895, 1900, арх. Н. Д. Струков)

 Асăрхавсем 

 Вуламалли 
 Имена Московских улиц: Путеводитель. — 5-е издание. — М.: Московский рабочий, 1988. — 480 с. . ISBN 5-239-00067-0
 Муравьёв В. Б. Московские улицы. Секреты переименований. — М.: Алгоритм, Эксмо, 2006. — 336 с. ISBN 5-699-17008-1

 Каçăсем 
 Яндекс картти — Остоженка
 Google Maps — Остоженка
 Грамота.ру Остоженка пирки 
 Ватă Мускав. Остоженка 
 Остоженка 
 Москва которой нет: Остоженка, 19, стр. 2. Палаты Киреевского 
 Вандалы на Остоженке 


Остоженка
Категори:Хамовники